da id nb da de en da de da da da de da id da nb da de en da de da da da de da da de da en da da da da de da da da da da da da da da da da en da da fr de da fr en nb da da zh en da nb de da eu da da da da da de da da da da de da en nb fr da de fr de fr en
Tættere samarbejde med Naturstyrelsen - Central Denmark EU Office
Vi arbejder for Midtjylland i Bruxelles
Et nyt, grønt samarbejde har set dagens lys. Naturstyrelsen, der siden 2016 har fungeret som statens arealforvalter, har netop foreslået et tættere samarbejde med de 5 EU-kontorer.
Direkte kontakt giver flere muligheder
Det glæder vi os over på CDEU, fordi det giver god værdi for EU-kontorerne og dermed også for vores mange samarbejdspartnere at have den direkte kontakt til Naturstyrelsen. Vi tror på, at det vil kunne give flere muligheder for vores kommuner i EU’s LIFE-program, når vi har den løbende dialog med styrelsen, som i sidste ende har ansvar for de nationale naturhandleplaner.
Der er allerede et tæt samarbejde mellem regionskontorerne i Bruxelles, og det tættere samarbejde med Naturstyrelsen vil indgå som et naturligt led i den videndeling, der allerede finder sted.
Fin forlængelse af arbejde
I sin rolle som national arealforvalter fungerer Naturstyrelsen allerede som projektholder på naturområdet. Med til denne rolle hører bl.a. en række Life- og Interregprojekter, hvor styrelsen både fungerer som projektleder og projektpartner sammen med mange kommuner fra hele landet. Derudover er styrelsen meget interesseret i at samarbejde med forskningsmiljøerne på universiteterne.
Alt dette ligger i fin forlængelse af det arbejde, som CDEU og de øvrige, regionale EU-kontorer laver for danske kommuner, forskningsmiljøer og øvrige instanser, og dermed er det helt naturligt, at Naturstyrelsen nu kommer til at arbejde endnu tættere sammen med EU-kontorerne i Bruxelles.
Lige nu er der åbent for ansøgninger til EU’s LIFE-program. Vil du høre nærmere herom, så kontakt os på info@centraldenmark.eu
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
+32 470 91 10 29
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu